હિનાબેને ફરિયાદમાં જણાવ્યું હતું કે, તેમના પતિ મંડળી અને શરાફી પેઢીમાંથી લોન અપાવવાનું કામ કરતાં હતા. લોકોને નાણાં અપાવ્યા બાદ લોન મેળવનારાઓએ હાથ ઊંચા કરી દેતા રૂ.40 થી 45 લાખની ઉઘરાણી માટે વ્યાજખોર રાજુ પટેલ, મહેશ ચાવડા અને બિપીન રૂઘાણીએ ધાકધમકી શરૂ કરી હતી. બીજીબાજુ સુધીરભાઇ કોઠારીને અમદાવાદના કમલેશ લાલવાણી અને કિરણ છનિયા પાસેથી રૂ.60 થી 70 લાખ રૂપિયા લેવાના થતા હતા એ બંને શખ્સોએ નાણાં પરત કરવાની ના કહી પૈસા માગશો તો પતાવી દેશું તેવી ધમકી આપવાનું શરૂ કર્યું હતું. પાંચેય શખ્સોના ત્રાસથી કંટાળી સુધીરભાઇએ અંતિમ પગલું ભરી લીધું હતું. પોલીસે રાજુ ઉર્ફે આર.કે. પટેલ સહિતના કેટલાક શખ્સોને સકંજામાં લઇ આગવીઢબે પૂછપરછ શરૂ કરી હતી. અન્ય આરોપીઓ રાજકોટ છોડીને ભાગી જતાં તેઓને ઝડપી લેવા મોબાઈલ લોકેશનના આધારે તપાસ આગળ ધપાવાય છે.